stanford-oval/wikipedia huggingface dataset:
Boris Sederholm

Boris Sederholm
Boris Sederholm, sukunimi esiintyi myös muodossa Cederholm (27. tammikuuta 1884 Nikolajev, Venäjän keisarikunta – 30. toukokuuta 1933 Helsinki) oli suomalainen Venäjän keisarillisessa laivastossa palvellut kapteeni ja liikemies joka kirjoitti kuvauksen kokemuksistaan Solovetskin vankileirillä 1920-luvulla.
Sederholmin vanhemmat olivat Venäjän Mustanmeren laivaston mekaanisissa insinöörijoukossa laivanrakennuksen vanhempana tarkastajana toiminut kapteeni Leonid Sederholm (1857–1900) ja Julia Lago (1867–1913). Boris Sederholm valmistui 1899 Nikolajevin kaupungin Aleksanterin klassisesta lukiosta. Hän hakeutui laivaston palvelukseen ja valmistui Pietarissa insinööriksi 1903. Sederholm komennettiin sitten Kronstadtin varuskuntaan, jossa hän työskenteli merimiinojen sytytysmekanismien parissa. Vuonna 1907 Sederholm piti Pietarin teknisen yhdistyksessä esitelmän magneettisulakkeen toiminnasta matalien miinakenttien asentamisessa ja sai keksinnölleen patentin ja rahapalkkion.
Sederholm palveli ennen vallankumousta Venäjän keisarillisessa laivastossaä Mustallamerellä ja Itämerellä ja toimi viimeksi Viaporin miinoituspäällikkönä. Ensimmäisen maailmansodan alettua Sederholm oli mukana tekemässä syksyllä 1914 suunnitelmaa Pietarin suojaamisesta Saksan hyökkäykseltä merimiinakenttien avulla. Suunnitelman perusteella Itämereen laskettiin 22 000 merimiinaa. Sederholm ylennettiin työnsä ansiosta kapteeniksi. Vallankumouksen jälkeen hän palasi Suomeen ja ryhtyi liikemieheksi. Hän sai työpaikan myyntiedustajana erään suuren argentiinalaisen vientiyrityksen Suomen edustustossa. Vuonna 1923 Sederholm matkusti Pietariin tekemään neuvostohallituksen kanssa kauppasopimusta erään eteläamerikkalaisen parkitusaineita valmistavan yhtiön edustajana. Tämä tapahtui sen jälkeen kun neuvostohallitus oli alkanut noudattaa NEP-talouspolitiikkaa. Sopimusneuvottelut venyivät kuitenkin pitkiksi, ja niiden tulosta odotellessaan Sederholm alkoi harjoittaa myös omaa liiketoimintaa. Salainen poliisi Tšeka vangitsi hänet 2. huhtikuuta 1924 erään salakuljetusjutun yhteydessä, ja häntä pidettiin vangittuna Špalernajan tutkintavankilassa. Sederholmia uhkasi karkotus Vienanmeren saarella entisessä luostarissa sijainneeseen Solovetskin vankileiriin kärsimään hänelle hallinnollisesti langetettua kolmen vuoden tuomiota. Hän ryhtyi nälkälakkoon viivyttääkseen karkotusta toivoen samalla Suomen hallituksen ehtivän pelastaa hänet.
Sederholm päätyi lopulta Solovetskiin elokuussa 1925, vaikka neuvostohallitus oli jo antanut määräyksen hänen vapauttamisestaan. Hän vietti Solovetskissa kuusi viikkoa, kunnes pääsi vapaaksi jouluaattona 1925 ja saattoi vuoden 1925 lopulla matkustaa Suomeen. Vankeusajan koettelemukset olivat kuitenkin jättäneet häneen pysyvät jäljet. Sederholm julkaisi sittemmin kirjana kuvauksen vankeusajastaan. Teos I Tjekans klor: upplevelser i Sovjets fängelser ilmestyi käännettynä monille kielille, Suomen lisäksi useissa Euroopan maissa ja Yhdysvalloissa.
Sederholm kuoli toukokuun lopulla 1933 sairaalassa Helsingissä vaikeaan sairauteen. Viimeiset vuotensa hän asui Hangossa.
Teokset

Punainen painajainen: kuvia ja kokemuksia neuvostomaasta; suom. Väinö Joensuu. WSOY 1929
I Tjekans klor: upplevelser i Sovjets fängelser, Stockholm: Seelig & C:o 1930
Aiheesta muualla

Reino Seppäsen viisiosainen kirjoitussarja Kaikuja Boris Cederholmin painajaisesta vuodelta 2020: Osa 1, Osa 2, Osa 3, Osa 4, Osa 5
Pasi Pikkupeura: Valkea meri, musta historia. Kaltio 2/2011
Boris Sederholm, In The Clutches Of The Tcheka Kirjan englanninkielinen käännös Internet Archivessa]
Boris Cederholm, Kompassi. Uusi Suomi, 29.12.1929, nro 351, s. 19, Kansalliskirjaston digitaaliset aineistot
Champ-le-Duc

| Champ-le-Duc |
| --- | --- |
 Notre-Damen kirkko
 Champ-le-Duc
 Koordinaatit: 48°11′41″N, 6°43′13″E 
Valtio:  Ranska
Alue:  Grand Est
Departementti:  Vosges
Arrondissementti:  Épinal
Pinta-ala:  
 – Kokonaispinta-ala:  3,9 km²
Väkiluku (2019):  518 
 – Väestötiheys:  132 as./km²
Kunnan numero:  88086
Infobox OKVirheellinen NIMI-arvo: 
Champ-le-Duc on kunta Koillis-Ranskassa Vosgesin departementissa Grand Estin alueella. Se sijaitsee noin 25 kilometriä Épinalin kaupungista itään.
Kunnan keskustassa oleva romaaninen Notre-Damen kirkko on peräisin 1100-luvulta. Kirkko on päässyt historialliseksi muistomerkkien luetteloon vuonna 1908.
Aiheesta muualla

Kuvia tai muita tiedostoja aiheesta Champ-le-Duc Wikimedia Commonsissa
Winger

| Winger |
| --- | --- |
 Winger vuonna 2007.
Tiedot
Toiminnassa:  1987–1993, 2001–2002, 2006–
Tyylilaji:  glam metal, hard rock, heavy metal
Kotipaikka:   New York, Yhdysvallat
Laulukieli:  englanti
Jäsenet:  Kip Winger, laulu, basso   Reb Beach, kitara   John Roth, rytmikitara   Cenk Eroglu, koskettimet, rytmikitara   Rod Morgenstein, rummut  
Entiset jäsenet:  Paul Taylor, rytmikitara, koskettimet (1987–1992, 2002–2003) 
Levy-yhtiö:  Atlantic Records   Frontiers Records  
Aiheesta muualla
Kotisivut
Infobox OKNimi-testi OK: 
Winger on Kip Wingerin vuonna 1987 New Yorkissa perustama glam metal -yhtye. Yhtye oli suosionsa huipulla 1990-luvun taitteessa. Winger on hajonnut kahteen otteeseen, mutta on koonnut rivinsä uudelleen vuonna 2006 ja julkaisee uuden levyn syksyllä.
Historia

Alice Cooperin yhtyeessä soittanut Kip Winger ja Reb Beach perustivat Wingerin vuonna 1987. Kitaraa ja koskettimia soittamaan värvättiin niin ikään Cooperin kanssa soittanut Paul Taylor. Rumpupatteriston taakse saatiin Dixie Dregs -bändin Rod Morgenstein. Ensimmäinen nimivaihtoehto yhtyeelle oli Sahara, mutta sen ollessa jo toisen kokoonpanon käytössä päädyttiin nimeen Winger. Atlantic Recordsille sopimuksen tehneen nelikon debyyttialbumi Winger julkaistiin elokuussa 1988. Siitä tuli huima menestys; Yhdysvalloissa platinalevyyn, Kanadassa ja Japanissa kultalevyyn oikeuttavat myyntilukemat. Radio- ja Music Television -soittoa saaneita hittejä levyltä olivat Madalaine, Seventeen ja Headed For A Heartbreak.
1990 Winger oli ehdolla American Music Awardseissa luokassa "Best New Heavy Metal Band". Hieman myöhemmin oli aika julkaista kakkosalbumi jonka nimeksi tuli In the Heart of the Young. Se myi niin ikään platinaa Yhdysvalloissa sekä kultaa Japanissa. Hittibiisejä levyltä olivat Can't Get Enuff, Miles Away ja Easy Come Easy Go. Albumia promotoidakseen yhtye lähti kiertämään maailmaa. Keikkoja kertyi yli 230 – yhtye soitti KISSin, Scorpionsin, ZZ Topin, Extremen ja Slaughterin kanssa. Kiertueen jälkeen Paul Taylor erosi bändistä.
Viimeisimmän studioalbuminsa Pullin yhtye julkaisi kolmihenkisenä vuonna 1993. Mike Shipleyn tuottama albumi ei saavuttanut kahden edeltäjänsä myyntilukemia, mutta sitä vastoin sai ylistäviäkin arvosteluja lehdistössä. Seuranneelle kiertueelle Tayloria paikkaamaan kutsuttiin John Roth, mutta kiertueen jälkeen yhtye hajosi. Kip Winger lähti kokeilemaan siipiään soolouralle, muut jäsenet uppoutuivat erilaisiin omiin projekteihinsa.
Vuonna 2001 Winger palasi studioon nauhoittamaan kappaleen On the Inside kokoelmalevylleen The Very Best of Winger. Seuraavana vuonna yhtye kokosi rivinsä kiertääkseen Yhdysvaltoja ja Kanadaa yhdessä Poisonin kanssa, mutta kiertueen jälkeen hajosi uudemman kerran.
Toukokuussa 2006 yhtye ilmoitti antamassaan lehdistötiedotteessa koonneensa rivinsä ja suunnittelevansa uutta levyä sekä kiertuetta. Uuden levyn IV on määrä ilmestyä kauppoihin lokakuussa 2006.
Diskografia > Studioalbumit

Winger (1988)
In the Heart of the Young (1990)
Pull (1993)
IV (2006)
Karma (2009)
Better Days Comin' (2014)
Seven (2023)
Diskografia > Kokoelmat, livet

The Very Best of Winger (kokoelma, 2001)
Videot

The Videos, Vol. 1 (1989)
In the Heart of the Young, Vol. 1 (1990)
In the Heart of the Young, Vol. 2 (1991)
The Making of Pull (1993)
| --- | --- |
1987–1991:  Kip Winger – laulu, basso  Reb Beach – kitara  Paul Taylor – rytmikitara, koskettimet  Rod Morgenstein – rummut
1991–1993:  Kip Winger – laulu, basso, koskettimet  Reb Beach – kitara  Rod Morgenstein – rummut
1993:  Kip Winger – laulu, basso  Reb Beach – kitara  John Roth – rytmikitara  Rod Morgenstein – rummut
2001–2002:  Kip Winger – laulu, basso  Reb Beach – kitara  John Roth – rytmikitara  Paul Taylor – rytmikitara, koskettimet  Rod Morgenstein – rummut
2006:  Kip Winger – laulu, basso  Reb Beach – kitara  John Roth – rytmikitara  Cenk Eroglu – koskettimet  Rod Morgenstein – rummut
2021:  Kip Winger – laulu, basso  Reb Beach – kitara  John Roth – rytmikitara  Paul Taylor – koskettimet, rytmikitara  Rod Morgenstein – rummut
Listasijoitukset

Sijoitukset viittaavat Billboard-lehden Top 200 -albumilistaan.
Albumit
| 0 | 1 | 2 | 3 |
| --- | --- | --- | --- |
| Nimi | Levy-yhtiö | Julkaisupvm | Listasijoitus |
| Winger | Atlantic | 9/1988 | #21 |
| In the Heart of the Young | Atlantic | 7/1990 | #15 |
| Pull | Atlantic | 5/1993 | #83 |

Singlet
| 0 | 1 | 2 | 3 | 4 |
| --- | --- | --- | --- | --- |
| Vuosi | Nimi | Listasijoitukset | Listasijoitukset | Albumi |
| Vuosi | Nimi | US Hot 100 | US Mainstream Rock | Albumi |
| 1988 | "Madalaine" | - | #27 | Winger (Sahara) |
| 1989 | "Seventeen" | #26 | #19 | Winger (Sahara) |
| 1989 | "Hungry" | #85 | #35 | Winger (Sahara) |
| 1989 | "Headed For A Heartbreak" | #19 | #8 | Winger (Sahara) |
| 1990 | "Miles Away" | #12 | #14 | In the Heart of the Young |
| 1990 | "Can t Get Enuff" | #42 | #6 | In the Heart of the Young |
| 1991 | "Easy Come Easy Go" | #41 | #17 | In the Heart of the Young |
| 1993 | "Down Incognito" | - | #15 | Pull |
Harvinaisia ja julkaisemattomia kappaleita

"Blue Murder" – ylijäämäkappale ensimmäiseltä albumilta
"Out for the Count" – Julkaistu The Karate Kid Part IIIin soundtrackilla 1989
"Battle Stations" – Julkaistu Bill and Ted's Bogus Journeyn soundtrackilla 1991
"All I Ever Wanted" – ylijäämäkappale In the Heart of the Youngilta, julkaistu Miles Away -singlen B-puolena
"Never" – ylijäämäkappale In the Heart of the Youngilta, julkaistu singlen B-puolena
"Written in the Wind" – Pullia varten tehty demo
"Without Warning" – Pullia varten tehty demo
"Hell to Pay" – Pullin Japanin-version bonuskappale
"Hour of Need" – Pullia varten tehty demo, josta myöhemmin kehittyi In My Veins samalle albumille
Aiheesta muualla

Wikimedia Commonsissa on kuvia tai muita tiedostoja aiheesta .
kipwinger.com
rebbeach.com
rodmorgenstein.com
RockUnited, raportti lokakuun 2006 Suomen-keikasta
Winger Nosturissa 15. lokakuuta 2006.
Champagne

Champagnen sijainti
Champagne on Ranskan historiallinen maakunta. Alue tunnettiin roomalaisaikana nimellä Campania, joka tarkoittaa tasankojen maata.
Kuuluisaksi tämän maakunnan on tehnyt kuohuviini, joka on nimetty seudun mukaan samppanjaksi. Ainoastaan tältä alueelta kotoisin olevaa kuohuviiniä saa myydä tällä nimellä. Viininviljely tapahtuu Champagnessa lähinnä Marnen ja Auben alueilla.
Aiheesta muualla

Wikimedia Commonsissa on kuvia tai muita tiedostoja aiheesta .
Samppanjaa.fi (Arkistoitu – Internet Archive)
Rantapallo.fi: Samppanjan kuplia ja maaseudun vehreyttä Champagnessa
National Geographic: Champagne, France Road Trip (englanniksi)
Ranskan historialliset maakunnat
| --- | --- |
Maakunnat vuonna 1789::  Alsace • Angoumois • Anjou • Artois • Aunis • Auvergne • Basse-Navarre • Béarn • Beaujolais • Berry • Bourbonnais • Bourgogne • Bretagne • Champagne • Korsika • Dauphiné • Flanderi/Hainaut • Foix • Forez • Franche-Comté • Gascogne • Guyenne • Île-de-France • Languedoc • Landau • Limousin • Lorraine • Lyonnais • Maine • Marche • Nivernais • Normandia • Orléanais • Perche • Picardie • Poitou • Provence • Roussillon • Saintonge • Touraine • Trois-Évêchés
Vallankumouksen jälkeen::  Avignon ja Comtat Venaissin • Montbéliard • Mulhouse • Savoiji • Comté de Nice
Calliope

Calliope tarkoittaa seuraavia:
Calliope, Kalliope, eeppisen runouden muusa kreikkalaisessa mytologiassa
Calliope, 22 Kalliope, asteroidi
RN Calliope, Italian kuninkaallisen laivaston Spica-luokan torpedovene.
rubiinisatakielet (Calliope ), varpuslintusuku
rubiinisatakieli (Calliope calliope), suvun tunnettu laji
calliope eli höyryurut, soitin
T34 Calliope, Yhdysvaltain armeijan raketinheitin toisen maailmansodan aikana
Calliope-luokka, Britannian kuninkaallisen laivaston C-luokan alaluokka
HMS Calliope (1808), Cherokee-luokan 10-tykkinen prikisluuppi
HMS Calliope (1837), 28-tykkinen kuudennen luokan alus
HMS Calliope (1884), Calypso-luokan kolmannen luokan risteilijä
HMS Calliope (1914), Calliope-luokan risteilijä
HMS Calliope (1952) reservin alkeiskoululaivana
HMS Calliope (tukikohta) laivaston reserviyksikkö, Gateshead Bankissa Tyne-joella Tynen-sillan ja Gateshead Millennium -sillan välillä.
Paikkoja

Calliope, kaupunki Australiassa
Calliope River, joki joka virtaa Calliopen kaupungin halki
Calliope Dock, historiallinen kuivatelakka Uuden-Seelannin Devonportissa
Kalliopi, asutusalue Kreikan Limnoksen saarella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Calliope”, voi hakea sivunnimihaulla, laajalla sivunnimihaulla tai tekstihaulla.
Capitol Limited

Capitol Limited voi tarkoittaa seuraavia henkilöjunavuoroja:
Capitol Limited, Amtrakin vuodesta 1981 liikennöimä junavuoro reitillä Washington–Chicago
Capitol Limited, Baltimore and Ohio Railroadin vuosina 1923–1971 liikennöimä junavuoro reitillä New York–Chicago
Capitol Limited, Illinois Terminal Railroadin liikennöimä junavuoro reitillä St. Louis–Peoria.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Capitol Limited”, voi hakea sivunnimihaulla, laajalla sivunnimihaulla tai tekstihaulla.
Celtus Dossou Yovo

| Celtus Williams Abiola Dossou Yovo> Henkilötiedot |
| --- | --- |
Syntynyt: 1. huhtikuuta 1986 (ikä 38)
Kansalaisuus:   Benin
Uran tiedot
Pituus:  1.75 m
Laji:  Judo
Celtus Dossou Yovo (koko nimeltään Celtus Williams Abiola Dossou Yovo) (s. 1. huhtikuuta 1986) on beniniläinen judoka. Hän on edustanut maataan Rio de Janeiron kesäolympialaisissa 2016 alle 90-kiloisten sarjassa. Hän sijoittui siellä jaetulle yhdeksännelle sijalle. Tämän lisäksi hän on edustanut Beniniä myös vuoden 2015 judon MM-kisoissa Astanassa ja saman vuoden Afrikan judomestaruuskilpailuissa Librevillessä.  Hän painaa 89 kg ja on pituudeltaan 1.75 m.
Capitol

Capitol viittaa seuraaviin:
Capitol, helsinkiläinen elokuvateatteri
Capitol Records, levy-yhtiö
Capitol Limited, henkilöjunavuoroja Yhdysvalloissa
United States Capitol, Yhdysvaltain kongressin rakennus
Capitol-kukkula (engl. Capitol Hill), edellistä ympäröivä alue ja kaupunginosa Washingtonissa
Yhdysvaltain osavaltioiden parlamenttirakennuksia:
Alabama State Capitol
Arkansas State Capitol
California State Capitol
Colorado State Capitol
Connecticut State Capitol
Georgia State Capitol
Hawaii State Capitol
Kentucky State Capitol
Louisiana State Capitol
Michigan State Capitol
Minnesota State Capitol
Tennessee State Capitol
Texas State Capitol
West Virginia State Capitol
Burmilla

| Burmilla |
| --- | --- |

Avaintiedot
Alkuperämaa::  Iso-Britannia
Rodun lyhenne::  BML
Kategoria::  III
Ulkonäkö ja terveys
Turkki::  lyhyt
Burmilla on chinchillavärisen persialaisen ja burma-kissarotujen risteytys. Rodun kehitys alkoi vuonna 1981 Englannissa. Jotkin kasvattajat Tanskassa ja Englannissa ovat keskittyneet tosissaan burmillan jalostamiseen. FIFe (Fédération Internationale Féline) hyväksyi burmillan omaksi rodukseen vuonna 1995. Suomeen ensimmäiset kissat tuotiin Tanskasta vuonna 1996. Burmillojen määrä on edelleen vähäinen Suomessa.
Ulkonäkö

Burmilla on solakkarakenteinen keskikokoinen kissa, jolla on pyöreä rintakehä ja suora selkä. Sillä on solakat jalat ja vahvat luut. Takajalat ovat vähän pidemmät kuin etujalat. Tassut ovat sirot ja ovaalin muotoiset. Otsa on pehmeästi pyöristynyt, tylppä kuono, leveät poskipäät ja korvien väli keskikokoinen. Nenä sillä on lyhyt ja suora, leuka leveä ja voimakas. Keskikokoiset tai suuret korvat ovat tyvestä leveät ja kärjistä hieman pyöristyneet.  Silmät ovat suuret ja soikeat. Ne ovat "kajalisoitu" eli niiden ympärillä on värin mukainen rajaus. Silmät ovat vihreät, ja kaikki sävyt hyväksytään. Punainen-, creme- ja kilpikonna värityksillä kullanruskeat silmät ovat sallittuja. Häntä on kooltaan keskikokoinen tai pitkä. Hännänpää tulee olla pyöreä. Turkki on lyhyt ja sileä sekä pehmeä ja silkkinen. Väri on puhdas hopeanvalkoinen, jokaisen karvan pää on värittynyt.
Burmilla kuuluu lyhytkarvakissoihin ja sen värit on jaettu kahteen ryhmään:  Ryhmä 1 (ei oranssiset): musta-, sininen-, suklaa-, lila-, kaneli- ja beige shaded silver tai chinchilla. Ryhmä 2 (oranssiset): punainen-, creme-, kilpikonna-, sinikilpikonna-, suklaakilpikonna-, kanelikilpikonna- ja beigekilpikonna shaded silver tai chinchilla.
Luonne

Burmilla on vilkas, ihmisrakas ja erittäin seurallinen. Se rakastaa huomiota ja haluaa olla osana perhettä. Aasialaiset kissat ovat erittäin älykkäitä ja voivat oppia esimerkiksi avaamaan ovia. Burmillat ovat uteliaita ja seuraavat omistajiaan mitä tahansa ne tekevätkin.
Wikimedia Commonsissa on kuvia tai muita tiedostoja aiheesta .
Cely Mechelin

Cely Mechelin vuoden 1890 promootion seppeleensitojattarena.
Alma Cecilia (Cely) Mechelin (12. elokuuta 1866 Helsingin maalaiskunta – 30. heinäkuuta 1950 Bromarv) oli suomalainen naisasialiikkeen ja muiden kansalaisjärjestöjen aktiivi, joka oli perustamassa monia järjestöjä.
Mechelin oli valtiomies Leo Mechelinin ja tämän vaimon Alexandra Lindroosin ainoa lapsi. Hän oli Keisarillisen Aleksanterin-Yliopiston vuoden 1890 promootion yleinen seppeleensitojatar. Hän loi uransa aikansa säätyläisnaisille tyypillisissä filantrooppisissa ja yhteiskunnallisissa kansalaisjärjestöissä, joissa hän aktivoitui jo nuorena. Kiinnostuttuaan sokeiden lukutaidon edistämisestä ja tutustuttuaan Pariisissa sokeille suunnattuun kirjastoon hän perusti vuonna 1890 Sokeainkirjastoa ylläpitävän Föreningen Böcker åt de blinda – Yhdistys Kirjoja sokeille -yhdistyksen, jonka puheenjohtajana hän toimi vuoteen 1932.
Mechelin toimi aktiivisesti Unioni Naisasialiitto Suomessa ry:ssä ja oli vuonna 1899 perustamassa Martta-yhdistystä, jonka puheenjohtaja hän oli vuosina 1901–1902, varapuheenjohtaja vuosina 1903–1904 ja keskustoimikunnan jäsen vuoteen 1924 sekä Finlands svenska Marthaförbundin keskustoimikunnan jäsen vuosina 1924–1939. Ensimmäisen sortokauden aikana Mechelin osallistui passiivisen vastarinnan organisointiin ja oli vuonna 1902 perustamassa vastarintajärjestö Kagaalin sisarjärjestöä eli naiskagaalia, jossa hän toimi sen vuonna 1944 tapahtuneeseen muodolliseen lakkauttamiseen saakka. Vuonna 1918 hän oli vuorostaan perustamassa Sotilaskotiyhdistystä, jonka hallitukseen hän kuului vuoteen 1924. Vuosina 1919–1924 Mechelin oli lisäksi Ruotsalaisen kansanpuolueen keskushallituksen jäsen.
Mechelinille myönnettiin Suomen Valkoisen ruusun ritarimerkki, Jääkäriliiton muistomitali, Vapaussodan muistomitali sekä neljännen luokan vapaudenristi.
Lapseton Mechelin jätti omaisuutensa eri yleishyödyllisiin tarkoituksiin. Hän testamenttasi Bromarvissa omistamansa kesähuvilan sekä 300 000 markkaa paikalliselle Martta-yhdistykselle, joka sijoitti rahat osakkeisiin niin, että niistä myöhemmin kertyi huomattava pääoma. Mechelinin perustama näkövammaisten kirjasto toimii edelleen ja sai vuonna 2001 hänen mukaansa nimekseen Celia.
Mechelin oli mahdollisesti homoseksuaali, mikä on tullut myöhemmin ilmi hänen kirjeenvaihdostaan. Hänellä saattoi jossain vaiheessa olla romanttinen suhde kansanedustaja Vera Hjeltiin, jonka kanssa hän oli kirjeenvaihdossa 54 vuotta.
Carlos Reygadas

Carlos Reygadas
Carlos Reygadas Castillo (s. 10. lokakuuta 1971 México) on meksikolainen elokuvaohjaaja. Hänen töitään ovat Japón (2002), Batalla en el cielo (2005), Luz silenciosa / Stellet Licht (2007) ja Post Tenebras Lux (2012).
Reygadas on pelannut rugbya Meksikon maajoukkueessa.
Reygadas on uransa aikana voittanut useita palkintoja eri kilpailuissa ja elokuvajuhlilla. Vuonna 2012 hän voitti parhaan ohjaajan palkinnon Cannesin elokuvajuhlilla. Vuonna 2017 The New York Timesin kriitikot valitsivat Reygadasin elokuvan Luz silenciosa tämän vuosisadan 25 parhaan joukkoon.
Aiheesta muualla

Carlos Reygadas Internet Movie Databasessa. (englanniksi)
Brij Bhushan Kabra

Brij Bhushan Kabra
Brij Bhushan Kabra (1937 Jodhpur – 12. huhtikuuta 2018) oli intialainen kitaristi. Hän toi kitaran perinteiseen intialaismusiikkiin ja oli ensimmäinen ragoja kitaralla soittanut muusikko.
Kabra oli Ali Akbar Khanin oppilas. Hän tutustui Kalkutassa kitaran ääniin ja osti Höfnerin kitaran, jolla aloitti harjoittelun. Hän pääsi soittamaan Shivkumar Sharman kanssa; yhteistyössä Hariprasad Chaurasian kanssa kaksikko teki menestysalbumin Call of the Valley (1968). Se valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kabra on esiintynyt eri puolilla maailmaa ja levyttänyt kymmeniä pitkäsoittoja.
Kabra tutki nada-joogaa (äänen jooga) ja kirjoitti musiikin käytöstä lasten opetuksessa. Hänen oppilaidensa joukossa oli Debashish Bhattacharya. Hänelle myönnettiin vuonna 2005 kansallinen Sangeet Natak Akademin palkinto. Hän kuoli sydäninfarktiin.
Ödön Kárpáti

Ödön Kárpáti (2. tammikuuta 1892 Budapest – 1918) oli unkarilainen yleisurheilija, joka kilpaili kestävyysjuoksussa. Hän osallistui Tukholman olympialaisissa 1912 maratonille, joka kilpailtiin 40 200 metrin mittaisena. Kárpáti juoksi matkan ajassa 3.25.21,6 ja päätyi sijalle 31 ollen vain kolmea muuta maaliinpäässyttä nopeampi.
Carlos Renato Frederico

| Henkilötiedot |
| --- | --- | --- |
Koko nimi: Carlos Renato Frederico
Syntymäaika: 21. helmikuuta 1957 (ikä 67)
Syntymäpaikka: Morungaba, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 182 cm
Seurat
| Vuodet | Seura | O (M) |
| 1975-1980 1980-1984 1985 1986-1989 1989-1992 1993 1994-1996 1997 | Guarani São Paulo Botafogo Atlético Mineiro Yokohama Marinos Kashiwa Reysol Ponte Preta Taubaté |  |
Maajoukkue
| 1979–1987 | Brasilia | 22 (3) |
Carlos Renato Frederico (s. 21. helmikuuta 1957 Morungaba) on brasilialainen entinen jalkapalloilija.
Jalkapallomaajoukkue

Renato debytoi Brasilian maajoukkueessa 1957. Hän kuului Brasilian joukkueeseen myös MM-kilpailuissa 1982. Hän on pelannut 22 maaottelua ja tehnyt niissä kolme maalia.
Ödön Téry

| Mitalit> Maa:   Unkari.Miesten voimistelu. Olympialaiset  | Mitalit> Maa:   Unkari.Miesten voimistelu. Olympialaiset  | Mitalit> Maa:   Unkari.Miesten voimistelu. Olympialaiset  | Maa:   Unkari> Miesten voimistelu. |
| --- | --- | --- | --- |
|  Hopeaa | Tukholma 1912 | joukkuekilpailu |  |
Ödön Téry (8. heinäkuuta 1890 Budapest, Unkari – 7. kesäkuuta 1981 Belvedere, Etelä-Carolina, Yhdysvallat) oli unkarilainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa joukkuevoimistelussa.
Celtics voittoon – keinolla millä hyvänsä

| Celtics voittoon – keinolla millä hyvänsä> Celtic Pride |
| --- | --- |

Ohjaaja:  Tom DeCerchio
Käsikirjoittaja:  Judd Apatow
Tuottaja:  Roger Birnbaum
Säveltäjä:  Basil Poledouris
Kuvaaja:  Oliver Wood
Leikkaaja:  Hubert C. de la Bouillerie (käännä suomeksi)
Pääosat:   Dan Aykroyd  Damon Wayans  Daniel Stern 
Valmistustiedot
Valmistusmaa:  Yhdysvallat
Tuotantoyhtiö:  Hollywood Pictures Company
Levittäjä:  Walt Disney Studios Motion Pictures Netflix Disney+
Ensi-ilta:  1996
Kesto:  87 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Celtics voittoon – keinolla millä hyvänsä (engl. Celtic Pride) on vuonna 1996 valmistunut koripallo-aiheinen yhdysvaltalainen elokuva. Elokuva kestää 91 minuuttia ja sen pääosissa ovat Dan Aykroyd, Daniel Stern ja Damon Wayans. Elokuvan on ohjannut Tom DeCerchio.
Elokuva kertoo Boston Celtics -koripallojoukkueen innokkaista kannattajista, jotka ovat valmiita tekemään vaikka mitä, jotta heidän joukkueensa voittaisi. Tavanomaiset rituaalit eivät tunnu riittävän, koska vastustajan tähtipelaaja tekee mitä tahtoo. Niinpä Bostonin miehet päättävät kaapata tähtipelaajan voiton varmistamiseksi.